GiliGold/VAD_KnessetCorpus huggingface dataset:
<יעקב לופו: את יודעת ששעה אחת נוספת למצילים בחיפה עולה 1.75 מיליון שקלים?
<אבי אפיה: כמה עולה תביעה כאשר אדם טובע למוות בחוף הים.
<אבי אפיה: יש עלויות של חצי מיליארד שקלים תביעות מול הממשלה.
<מאיה יעקבס: יש פה בעיה רצינית לרשויות המקומיות.
<מאיה יעקבס: אני רוצה לגבות אותם.
<מאיה יעקבס: השלטון המקומי צריך לעזור להם.
<מאיה יעקבס: כמות הדברים שמפילים על הרשויות המקומיות לשלם היא לא הגיונית וגם פה צריך לקחת את זה בחשבון.
<מודי ברכה: עד עכשיו שמעתי דיון על הערים וזה נורא נחמד.
<מודי ברכה: אני מהמועצה האזורית חוף כרמל.
מירי רגב: מה אתה רוצה, ביטלתי לך עכשיו את העלות לרבני ההתיישבות.
מירי רגב: אתמול הבאתי את זה לאישור.
<מודי ברכה: כל הכבוד, אבל תכף נדבר על הדיון הקודם בנושא הפסולת והאשפה.
<מודי ברכה: תכף נדבר על היטל ההטמנה של הדיון הקודם.
<מודי ברכה: אנחנו מועצה שיש לה את החוף הכי ארוך במדינת ישראל, כמעט 40 קילומטר.
גרנר: 34 קילומטר.
<מודי ברכה: 34 זה עד חדרה ומאריכים לנו את זה עד חדרה, זה יהיה כמעט 40 קילומטר.
<מודי ברכה: יש לנו הרבה חופים מכרזים.
<מודי ברכה: אנחנו בסך-הכול 27,000 תושבים עם 2 מיליון ביקורים בים.
<מודי ברכה: יש את החופים שאתם מדברים עליהם, כמה עולה כניסה וכיסא.
<מודי ברכה: אני מקבל את מה שאמרה חברת הכנסת, שמגישים הצעת חוק מסודרת.
<מודי ברכה: להחזיק חוף עולה 1.5 שקלים.
<מודי ברכה: בחוף האקוודוקט בקסריה אין לו מסעדה, אין לו בסטה.
<מודי ברכה: באים אליו מכל מדינת ישראל, כמיליון איש.
<מודי ברכה: מי מנקה?
<מודי ברכה: מי משלם את המים?
<מודי ברכה: מי משלם את המצילים?
<מודי ברכה: מי משלם את האופנוע שקיבלנו ממשרד הפנים?
<מודי ברכה: מי דואג לאשפה?
<מודי ברכה: מי מטמין אותה.
<מודי ברכה: זה עולה 1.5 מיליון שקלים.
<מודי ברכה: אלה החופים המוכרזים אבל יש לנו רצועה של 25 ק"מ חופים פתוחים.
<מודי ברכה: שם הבעיה.
<מודי ברכה: יש שם מצוקים שמתמוטטים ויש שם חוף שנאכל ונעלם.
מירי רגב: אולי רשות ים וחופים תפתור את הבעיה הזאת.
מירי רגב: אתה תעבור לרשות ים וחופים.
מירי רגב: אנחנו נבטל את התקן של משרד הפנים.
גרנר: אני לא מפחד מהתקן.
מירי רגב: אני רוצה לשאול את המצילים.
מירי רגב: האם נראה לך שיש אפשרות להגדיר 20-30 מטר מהחוף, שאנשים לא ישחקו במטקות?
גרנר: זה מוגדר.
מירי רגב: מי אוכף את זה?
מירי רגב: הפקחים של העירייה?
גרנר: זה התפקיד של הרשות.
מירי רגב: אבל התפקיד שלך זה לפקח על הרשות, שאדם יוכל ליהנות מחוף ים במחיר אפס.
מירי רגב: האם אפשר ליצור מצב שלא ישחקו מטקות ברצועה הקרובה לחוף?
מירי רגב: שאנשים יוכלו לפרוס את המגבות שלהם בשקט.
<אבי אפיה: באופן כללי, בחופים מוכרזים כן אוכפים את נושא המטקות באזורים מסוימים.
מירי רגב: בחוף הצוק אני גם משלמת 12 שקלים, גם משלמת על כסא וגם לא אוכפים.
מירי רגב: יום אחד יוציאו לי עין.
<אבי אפיה: אני רוצה לדבר על משהו יותר חשוב.
<אבי אפיה: עונת הרחצה מתחילה בדרך כלל ב-א' באייר.
<אבי אפיה: אנחנו ישבנו פה לפני 10 שנים ודיברנו על זה.
<אבי אפיה: העניין הוא שעונת הרחצה מתחילה מאוחר.
<אבי אפיה: תלמידי בית הספר יוצאים לחופשת הפסח ואין מצילים בחופי הרחצה.
<אבי אפיה: אנו עדים לכך שתלמידים מקפחים את חייהם בזמן החופש הזה.
<אבי אפיה: לכן אני קורא לוועדה הזאת להרחיב את עונת הרחצה.
<אבי אפיה: לגבי שעות הרחצה ופעילות המצילים.
<אבי אפיה: 99% המצילים מצילים את אותם אנשים שנמצאים בחופי רחצה ואנחנו עושים עבודה מעולה.
<אבי אפיה: אנחנו עובדים על 75 מטר לכל צד ואנחנו מחזיקים חופים של 400 ו-500 מטר.
<אבי אפיה: מי שלא יודע, קיבלנו אופנועים והם עושים עבודה לא על 75 המטר של המצילים.
<אבי אפיה: אנחנו עובדים על תחומים הרבה יותר גדולים שאנחנו לא אחראים עליהם.
דב חנין: חוף הים באזור ישראל הוא חוף מסוכן.
<אבי אפיה: אני חושב שצריך לשבת בוועדה מצומצמת והעלות רעיונות ולסגור דברים בצורה כזאת שאנחנו ניתן מענה לציבור המתרחצים.
מירי רגב: אני מבקשת לסכם את הדיון.
מירי רגב: אני יודעת שהרבה אנשים שביקשו לדבר לא דיברו.
מירי רגב: יש לנו מליאה ואנחנו כבר חצי שעה בדיון בזמן המליאה.
מירי רגב: אני רוצה לסכם ולהגיד שחוף הים הוא של כולנו.
מירי רגב: אנחנו צריכים ליהנות מחוף ים פתוח ורצועת חוף פתוחה ונגישה, בעיניי בעלות אפס.
מירי רגב: אני מבקשת מתמר ומדוד, כמובילי הצוות בסוגיה הזאת, להכין כמה דברים במהלך הפגרה ולהביא את זה לרמת חקיקה.
מירי רגב: אני מבקשת את הצעת החוק של "אדם טבע ודין" ולהעביר אותה לחוות דעת שכל כלל הגורמים הסביבתיים.
מירי רגב: לאחר שהיא תעבור את כלל הגורמים הסביבתיים להעביר את זה ליועץ המשפטי שלנו ולמשרד הפנים.
מירי רגב: אני מבקשת להביא הצעה של רצועת החוף של 20 מטר של חוף נקי מכיסאות, ממשחקי פינג-פונג, מטקות.
מירי רגב: אזרח יוכל לבוא ולהסתובב ברצועת החוף הזאת בלי שיפריעו לו.
מירי רגב: לגבי חופים טבעיים נעשה דיון בנפרד.
מירי רגב: לגבי, רשות הים והחופים, תביאו הצעה איך צריכה להיות רשות כזאת.
תמר זנדברג: משרד הפנים עובד על זה אבל זה לוקח לאט.
גרנר: לא מכיר את זה.
מירי רגב: מסננים אותך במשרד הפנים.
תמר זנדברג: אני מציעה שהוועדה תבקש ממשרדי הממשלה את העבודה שכבר נעשתה.
מירי רגב: אם יש חומרים על רשות הים והחופים נא להעביר חומרים.
מירי רגב: אשר, תבדוק אם יש עבודה כזאת.
גרנר: אני לא מכיר אבל אני אבדוק.
<מילכה כרמל: אנחנו באנו מנהריה.
<מילכה כרמל: אפשר לומר כמה מילים?
<מילכה כרמל: הכול טוב ויפה אבל הנדל"ניסטים בונים.
מירי רגב: תמר, תציגו לנו את הרשות שהם הציעו להקים.
מירי רגב: איפה הרשות תשב?
מירי רגב: כמה אנשים היא תמנה?
מירי רגב: מה יהיה התפקיד של הרשות הזאת.
מירי רגב: לגבי סוגיית האלכוהול בחוף.
מירי רגב: איך אנחנו מונעים כניסה של אלכוהול לחופים?
<ידידיה סבג: אני נציג אגף התנועה.
<ידידיה סבג: אני רוצה להציג את העשייה שלנו?
מירי רגב: אני לא רוצה שתציג את העשייה שלכם.
מירי רגב: אני מעריכה את אגף התנועה, אתם עושים עבודה מצוינת.
מירי רגב: אני רוצה רק לשמוע מה אתם עושים כדי למנוע כניסת אלכוהול לחופי הים?
<ידידה סבג: אנחנו פועלים בצירים שמובילים לחופי הים, בעיקר בחודשים יוני עד ספטמבר.
מירי רגב: אגף התנועה לא יכול לטפל בזה.
מירי רגב: בכניסה לחוף, היכן שמשלמים, צריך להיות מישהו שלא יאפשר כניסה של אלכוהול.
<ידידה סבג: אנחנו בודקים נהגים שמגיעים לחוף ונהגים שיוצאים מהחוף.
מירי רגב: מי בודק את האנשים עם האלכוהול בתוך החוף?
<ידידה סבג: כל האכיפה בים זה לא - - -
מירי רגב: מי אמור לטפל באכיפה של אלכוהול בתוך החוף?
<לופו יעקב: בחיפה זאת משטרת חיפה פלוס פקחים של החופים, שיטור עירוני.
<לופו יעקב: המשטרה מבצעת סריקה - - -
מירי רגב: יש מקומות שאין בהם שיטור עירוני.
מירי רגב: אני לא מדברת על נהיגה תחת השפעה.
מירי רגב: אני מדברת על אלכוהול בחוף הים.
מירי רגב: אני מבקשת שהמשטרה תתייחס כיצד היא אוכפת את אי כניסת אלכוהול בחופי הים.
דב חנין: אין איסור על אלכוהול בחוף הים.
דב חנין: זאת לא אכיפה של המשטרה כי אין איסור.
<ידידה סבג: רק קטינים.
<ידידה סבג: משטרת ישראל אוכפת את נושא האלכוהול בחוף.
<ידידה סבג: היא שופכת - - -
מירי רגב: אני רוצה לבדוק את זה.
תמר זנדברג: זה נכון, היא שופכת, אבל זה בניגוד לחוק.
מירי רגב: משטרת ישראל תגיד לנו האם יש הנחיה והאם הם אוכפים את הסוגיה של אלכוהול בחוף?
מירי רגב: אם הם אוכפים, האם זה רק לקטינים?
מירי רגב: לגבי סוגיית שמורות הטבע אנחנו נקיים דיון בנפרד.
מירי רגב: לגבי נהיגה בחופים.
מירי רגב: גם בעניין הזה אני מבקשת ממשרד הפנים לאכוף יותר.
מירי רגב: אני מבינה שחלה גם התקדמות.
מירי רגב: כל הארגונים אומרים את זה וגם דב דיבר על זה בדבריו, אבל צריך לאכוף את זה בצורה הרבה יותר מאסיבית.
מירי רגב: אני מבקשת מכתב לשר הפנים, להאריך את שעות הרחצה בחופים על-פי שעון הקיץ.
מירי רגב: לאשר קודם כל את העונה עד לסיום אוקטובר.
מירי רגב: אני מבקשת להביא בשורה לציבור כבר עכשיו.
מירי רגב: אם יש צורך בתקנה של שר נעשה זאת ואם צריך אישור של ועדת הפנים, נכנס את ועדת הפנים כבר בשבוע הבא כדי לאשר את זה.
מירי רגב: נושא נוסף זה שעות הרחצה.
מירי רגב: אני מבינה שזה תלוי בתקציב של המצילים.
גרנר: שניהם תלויים בהסכמי עבודה של המצילים ותקציב הרשות.
מירי רגב: תרכז את הנושא הזה.
גרנר: זה לא בתחומי.
מירי רגב: תגיד לי מי אחראי על זה.
גרנר: בתוך חוק הסדרת מקומות רחצה מוגדר שהרשות המקומית היא זאת שתגדיר לעצמה שעות.
גרנר: אם רוצים לעשות שינוי זה שינוי חקיקה.
גרנר: המשמעות של שינוי חקיקה זאת גם משמעות תקציבית גבוהה מאוד.
מירי רגב: זה ייכנס בהצעת החוק הכללית.
מירי רגב: שנית, אני מבקשת לעשות בדיקה במכתב אל השר, להאריך את זה לשעון הקיץ ולהאריך את שעות העבודה של המצילים.
מירי רגב: בפגרה נעשה דיון בסוגיית המאבטחים והנשק אז יכול להיות שנכניס רק את הנושא הזה.
מירי רגב: מיהרנו כל-כך לאשר את שעון הקיץ אולי נאשר גם שאזרחי ישראל ייהנו מהחופים.
<מילכה כרמל: אני מהשלטון המקומי.
<מילכה כרמל: אני מבקשת שכל החקיקות, הצעות החוק והעבודות שאתם עושים יעברו גם דרך השלטון המקומי.
מירי רגב: הם יעברו והייתי שמחה שהשלטון המקומי היה יוזם אותם.
מירי רגב: בסדר, זה יעבור אליכם.
מירי רגב: דבר נוסף לגבי התמ"א, אותם חופים שכבר בנו פחות מ-300 מטר מהחוף.
מירי רגב: התכניות הישנות אישרו בניית נדל"ן פחות מ-300 מטר.
מירי רגב: מישהו מתכנון ובנייה נמצא כאן?
מירי רגב: מנהל מקרקעי ישראל?
מירי רגב: האם יש איזו עבודה אצלכם לתכנן את התכנון שאושר בוועדות התכנון לפני הצעת החוק ולהפוך אותם לתכניו עדכניות?
<שי קרפ: אנחנו פועלים לפי החוק של השמירה החופית.
מירי רגב: הוגשו תכניות לפני החוק של ה-300.
מירי רגב: התכניות מאושרות.
מירי רגב: בעקבות החוק החדש - - -
<רחל כרם: גברתי יושבת הראש.
<רחל כרם: אנחנו פעילים בזה 5 שנים ונהיינו מומחים בסיפור הזה.
<רחל כרם: התכניות הישנות מלפני 2004 החוק לא חל עליהן.
<רחל כרם: היזמים והרשויות המקומיות מנצלים את זה בצורה בוטה וברורה על השולחן.
<רחל כרם: אני מהוועד להצלת חופי בצת ואכזיב.
<רחל כרם: אני מייצגת המון תושבים שכל שני וחמישי יוצאים להגן על החופים באזור שלנו ממפולת של תכניות בנייה, מגדלים, חדרי מלון ונופש.
<רחל כרם: שאלת על מוסדות התכנון.
<רחל כרם: מוסדות התכנון, המחוזית והמקומית באזור שלנו, לא הפנימו את הנורמות הסביבתיות המתקדמות.
מירי רגב: תמר, בעבודת הצוות שלך ושל אזולאי, אני מבקשת שתיפגשו עם תכנון ובנייה ותשאלו ספציפית לגבי הסוגיה הזאת.
מירי רגב: האם התכניות מלפני 2004 יכולות להשתנות?
תמר זנדברג: האם אפשר לקבל מנדט מהוועדה להכין הצעת חוק גם בנושא הזה.
מירי רגב: יש לך מנדט להכין הצעת חוק גם בנושא הזה.
<חנה איפרגן: הוזמנתי ממשרד התיירות, ואני מבקשת לשבת עם חברת הכנסת זנדברג.
מירי רגב: מעולם חברת כנסת ממרצ לא היתה מבוקשת כל-כך.
מירי רגב: כל הגורמים שנמצאים פה יכולים לפנות לתמר ולדוד אזולאי.
מירי רגב: מנהלת הוועדה תפרסם את הטלפון שלהם לגורמים שהוזמנו ואז תוכלו להיפגש איתם.
מירי רגב: דב, תמר, מתי כדאי לעשות דיון נוסף?
מירי רגב: בעניין שעות הרחצה כדאי לקיים דיון.
מירי רגב: בואו נעשה דיון כמה שיותר מהר כדי שזה יתפוס ליולי אוגוסט.
דב חנין: הייתי שמח אם אפשר היה לקיים דיון בנושא של השעות.
מירי רגב: את זה נעשה כמה שיותר מהר.
מירי רגב: מה לגבי שאר הדברים?
דב חנין: אולי באמצע אוגוסט.
מירי רגב: הצעות חוק גם בנושא התמ"א וגם בסוגיות נוספות ירוכזו אצל תמר ואצל אזולאי.
מירי רגב: אם יהיה צורך תמר תלמד את הנושא של התמ"א.
מירי רגב: היא תשב עם בינת שוורץ ותלמד את הסוגיה הזאת.
מירי רגב: בעניין אכיפה בחופים, אני מבקשת תשובה של המשטרה בעניין האכיפה בנושא האלכוהול וגם בנושא הקריוקי.
מירי רגב: נושא רצועת החוף הפנויה תיכנס גם לחוק.
מירי רגב: לגבי שעות פעילות של שעות רחצה שיותאמו לשעון הקיץ, אני רוצה התייחסות כמה שיותר מהר.
מירי רגב: כמו שהאזרחים נהנים משעון קיץ ביולי, אוגוסט וספטמבר, כך הם ייהנו גם משעות רחצה לאור השקיעה.
מירי רגב: תודה רבה הישיבה נעולה.
מירי רגב: על סדר-היום: הצעת חוק שמירת הניקיון (הוראת שעה), התשע"ג-2013.
מירי רגב: חוק שמירת הניקיון של היום מאפשר למי שמפעיל אתר לסילוק פסולת צריך לשלם היטל הטמנה על פסולת שנטמנה.
מירי רגב: הכסף עובר לקרן לשמירת הניקיון.
מירי רגב: בכספי הקרן של שמירת הניקיון מסייעים לעיריות השונות בסוגיות לטובת הטמנת פסולת, טיפול באסבט וטיפול בסוגיות שקשורות לניקיון.
מירי רגב: זאת מטרת הקרן.
מירי רגב: תיקון החקיקה שאתם מביאים היום מהמשרד להגנת הסביבה בעצם מבקש לעזור לרשויות חלשות, שבהן אין תשתית לאיסוף ופינוי פסולת.
מירי רגב: מדברים על רשויות בין 1 – 4.
מירי רגב: תכף תציגו את התיקון.
מירי רגב: לטובת הפרוטוקול, אני מבקשת להוריד את הנושא של הקבלנים.
מירי רגב: דיבר איתי אתמול בובליל, זה לא רלוונטי לחוק הזה, זה חוק אחר שיגיע אולי במושב הבא.
מירי רגב: לכן אני לא מביאה את ההסתייגות שלכם לדיון ואני שמחה.
מירי רגב: השר יציג את השינוי שמתבקש.
מירי רגב: ביקשתי להוציא את רשימת הרשויות בין 1 ל-4 שאתם מבקשים לסייע להן ונחשבות כרשויות חלשות.
מירי רגב: כמה רשויות?
מירי רגב: כמה במגזר הבדואי, הערבי והיהודי?
עמיר פרץ: ראשית כמה דברים.
עמיר פרץ: גברתי היושבת ראש.
עמיר פרץ: עם כניסתי למשרד הודעתי שאני מתכוון לתת עדיפות לאוכלוסיות המוחלשות.
עמיר פרץ: ככל שבדקתי את קרן הניקיון הגעתי למסקנה ששם נוצרים עיוותים שאי-אפשר להמשיך איתם.
עמיר פרץ: לצערי חלק משיטת התמיכות והתקציבים במדינה בין היתר מבוססים על מצ'ינג.
עמיר פרץ: קורה שבהרבה מאוד תחומים, חינוך ורווחה, כשבודקים, בסוף העיריות החזקות יותר יש יכולת תמיד לעמוד בחלק של המצ'ינג.
עמיר פרץ: בשורה התחתונה אתה מוצא שבסוף מי שנהנה הכי הרבה מהקרנות, מהתמיכות ומהסיוע זה דווקא האזורים החזקים יותר.
עמיר פרץ: אמרתי במשרד שדווקא במועדון הירוק של איכות הסביבה, המועדון הזה הוא מועדון שרק מגדיל את הפערים ולא מצמצם אותם.
עמיר פרץ: אם אנחנו רואים מי הן האוכלוסיות שנכנסו להפרדת פסולת, אלה האוכלוסיות החזקות יותר.
עמיר פרץ: נכון שיש לנו הצלחה בבאר שבע, יש שם שילוב גם של שכונות יותר קשות.
עמיר פרץ: אבל בגדול, כשאתה בודק, אתה רואה שגם בתוך העיר עצמה הוא מתחיל במודל בשכונה הכי חזקה שלו כי הוא רוצה להצליח.
עמיר פרץ: אנחנו החלטנו להפוך את הסדר.
עמיר פרץ: הודעתי שאני מתכוון להיכנס בכל הכוח גם לאוכלוסיה הבדואית וגם לאוכלוסיה החרדית, ששם באמת נושאי איכות הסביבה נמצאים במצב מאוד קשה.
עמיר פרץ: לכן, קודם כל, אנחנו מתכוונים להגדיל את ההשתתפות ל-95%.
עמיר פרץ: עיר חלשה שתגיע לקריטריונים – אנחנו לא נוותר על השתתפות בכלל, אבל 5% לפחות שיישאר, זה בהחלט דבר חשוב וזה קיים גם היום.
עמיר פרץ: אנחנו בהחלט רואים בזה דבר שנממש אותו יותר.
עמיר פרץ: אנחנו גם רוצים להרחיב את היכולת שלנו לטפל בפינוי במפגעים.
עמיר פרץ: לפני שמתחילים בתכנית עצמה.
עמיר פרץ: היום התכנית מתמקדת בעיקר בתכניות להפרדת פסולת, בתכניות שקשורות בבניית מתקני מחזור.
עמיר פרץ: חלק מהיעדים זה לצמצם את מתקני ההטמנה.
עמיר פרץ: ככל שאחוזי ההטמנה יותר גדולים במדינה כלשהי, זאת עדות לכך שהמצב לא טוב.
עמיר פרץ: הטמנה מעידה על-כך שלא הגענו למצב שבו אנחנו יודעים לנצל את החומרים ולא יודעים להפוך את האשפה לחומרי גלם, ולא יודעים להפוך את הזבל לכסף, כפי שעושים זאת במדינות רבות אחרות.
עמיר פרץ: לכן, חלק מהעניין הוא גם חינוך.
עמיר פרץ: אנחנו בעצם מגישים שתי בקשות: א, להרחיב את היכולת שלנו לסייע לאוכלוסיות חלשות.
עמיר פרץ: אם אנחנו מגיעים ליישוב מסוים ויש יותר מידי מפגעים מסביב, שהם לא דווקא מפגעים שלהם.
עמיר פרץ: לצערי הרב, גם אזור של עיר חלשה, כל האזור נוח לו לזרוק באזור שלהם.
עמיר פרץ: יוצא שהם סופגים תמיד.
עמיר פרץ: למשל, היינו בישוב בדואי אחד.
עמיר פרץ: כל האסבסט מונח להם על הראש, מה שנקרא.
עמיר פרץ: כל מי שרוצה להיפטר מאסבסט – כמובן שיש כללים לפינוי אסבסט.
עמיר פרץ: צריך להעביר אותו לאתר לחומרים רעילים, שם משלמים הרבה יותר.
עמיר פרץ: כל טון עולה הרבה כסף אז יותר נוח להם לזרוק את זה בחצר האחורית של אוכלוסיות חלשות.
עמיר פרץ: אני חושב שאי-אפשר להתעלם מכך.
עמיר פרץ: אם כל הכבוד, יכולתי לשמור על הכלל, לבוא לפה ולהציג התפתחות, במקום 20% הפרדה נגיע ל-40% הפרדה.
עמיר פרץ: אבל אני לא אוכל להתעלם מהעבודה שאני הופך להיות אחד הגורמים הכי דומיננטיים שמרחיב את הפערים במדינת ישראל.
עמיר פרץ: ככל שאני משדרג יותר את האוכלוסיות החזקות ומשאיר את האוכלוסיות החלשות מאחור, אני מרחיב אותם וזה נראה לי דבר בלתי הגון.
עמיר פרץ: לכן ביקשנו גם להרחיב את המטרות, גם לטיפול במפגעים.
עמיר פרץ: כפי שאת יודעת, גברתי, הממשלה אישרה 40 מיליון שקלים במסגרת העברת בסיסי צה"ל בנגב, גם לטפל בכל המפגעים של האוכלוסיות הבדואים.
עמיר פרץ: להקים עיר בהדים מודרנית ומתקדמת כשהכול מסביב נראה עולם שלישי זה גם בלתי הגיוני.
עמיר פרץ: בין היתר אנחנו נכנסים לפעולה מקיפה בתחום הזה.
עמיר פרץ: אני בהחלט מתכוון לקחת את אחת הערים הבדואיות כמודל ולנסות להוכיח שלא התושבים הם הבעיה אלא הכלים והחינוך והשינוי התרבותי.
עמיר פרץ: היינו בישוב שנקרא אומבטין.
עמיר פרץ: אם תבקרי שם, את תהיי – איך לומר?
עמיר פרץ: אתה נכנס לבית ספר.
עמיר פרץ: ואומר: אילו היית פוגש שם ילדים זבי חוטם, מלוכלכים, היית אומר שאין מה לעשות.
עמיר פרץ: אבל, הילדים "מתוקתקים", נקיים, תלבושת אחידה, כמו שצריך.
עמיר פרץ: אתה שואל מה קורה?
עמיר פרץ: בית הספר בבנייה הכי מודרנית אבל אין חשמל כי אין תשתית חשמל.
עמיר פרץ: בית הספר הוא בית ספר קיימות.
עמיר פרץ: גם מחנכים להפרדה.
מירי רגב: תבוא לחוק ההסדרה, יהיה פה שמח.
עמיר פרץ: אתה שואל את הילד: מה אתה עושה בבית כשאתה מגיע?
עמיר פרץ: אין לו אפילו פח אשפה מרכזי לזרוק את הזבל, אז שורפים הכול.
עמיר פרץ: מה, אנחנו בעולם שלישי?
עמיר פרץ: לכן, אני מתכוון לקחת את אחד הישובים האלה כמודל ולהוכיח שזה אפשרי ודרך זה לפתח תורה שלמה איך מתמודדים עם שכבות חלשות.
עמיר פרץ: אני גם מקווה לקבל שיתוף פעולה מאוכלוסייה חרדית ולהיכנס ליישוב חרדי כדי לעשות את הפעולה הזאת.
עמיר פרץ: כמובן, ערי פיתוח שרוצות, אנחנו פתוחים מאוד.
עמיר פרץ: כל עיר פיתוח שמביעה את רצונה להשתתף בתכניות ההפרדה ובתכניות השיקום, מקבלות עדיפות.
עמיר פרץ: לכן, כל בקשתנו היא לאפשר לנו להרחיב גם לפינוי מפגעים וגם בין היתר להגדיל מ-25% - - -
מירי רגב: אתם דיברתם מה זה פינוי מפגעים בחוק?
עמיר פרץ: יש תקנות, יש ועדה.
<תומר רוזנר: לא דיברנו.
מירי רגב: אז מה זה אומר פינוי מפגעים?
מירי רגב: איך אנחנו יודעים שהקרן באמת הולכת לפינוי מפגעים?
מירי רגב: אפשר שהשר יוציא תקנות לזה?
מירי רגב: זה צריך להיות בחקיקה?
עמיר פרץ: יש ועדה של הקרן שהיא מאשרת את הפרויקט עצמו.
עמיר פרץ: אני רוצה שתדעי שהכול נעשה בשיתוף פעולה ובתיאום עם מרכז השלטון המקומי.
עמיר פרץ: זאת לא רק ועדה של המשרד.
עמיר פרץ: המרכז לשלטון מקומי שותף לוועדה.
עמיר פרץ: אלה לא דברים שנעשים חלילה לא בשקיפות.
מירי רגב: אין לי ספק, אבל מי קובע מה זה מפגע?
עמיר פרץ: לפני שאת מתחילה לחלק שני פחים לכל משפחה, בואו נפנה את כל ערימות האסבסט ואת כל ערימות הזבל מסביב כי הם לא יעשו את זה.
עמיר פרץ: אם נפנה להם הכול ואחר-כך נגיד להם: תעשו את זה ונעזור לכם גם לקנות משאית ומהיום תיכנסו לתכנית הפעלה סדורה של מערך פינוי אשפה, אז אנחנו יודעים שיש סיכוי שזה יקרה.
עמיר פרץ: אנחנו רוצים להביא ישוב למצב של נקודת אפס שממנו הוא יוכל להתחיל.
מירי רגב: אמרתי באמת דברים חשובים.
מירי רגב: זה לא מפתיע אותי, זה היה לי ברור שכשאתה תיכנס לתפקיד הזה אתה תהפוך את המשרד לאיכות הסביבה למשרד חברתי שמצמצם פערים ולא מאפשר רק לאוכלוסיות העשירות ליהנות מזה אלא גם לאוכלוסיות המוחלשות.
מירי רגב: השאלה האם אנחנו יכולים לאשר בהוראת שעה הרחבה של הקרן בכספים לפינוי מפגעים, בלי שיש לנו הגדרה מה זה מפגעים.
<תומר רוזנר: כרגע ההצעה היא כללית ביותר, היא מדברת על טיפול בפסולת.
<תומר רוזנר: הבעיה היא ש זה עלול להתפרש גם כתשלום עבור הפינוי השוטף של פסולת, שעבורו התושבים משלמים בארנונה.
<תומר רוזנר: אני מניח שזאת לא הכוונה.
מירי רגב: אז איך אנחנו מונעים את המצב הזה שהקרן לא תיתן לעירייה חלשה, כמו הישוב הבדואי שדיברת עליו או כל ישוב אחר שבשוטף לא מפנים ממנו אשפה?
מירי רגב: איך נוודא שבאמת פינוי אשפה בשוטף לא נקרא מפגע.
מירי רגב: בגדול זה גם מפגע אבל האזרח משלם ארנונה בשביל זה.
עמיר פרץ: כשמתחילים תהליך יכול להיות שבחודשים הראשונים נצטרך לחנך אותך לעשות את התהליך בעצמנו כדי להכניס אותם לאיזה סדר ולאיזה תכנית עבודה.
עמיר פרץ: אין לנו שום עניין להחליף את משרד הפנים, בשום פנים ואופן.
עמיר פרץ: אנחנו לא מתכוונים לעשות את הפעולות שמחויבות על-פי חוק מבחינת ארנונה.
עמיר פרץ: אין לנו שום עניין בזה.
עמיר פרץ: יש לנו עניין להיכנס למצב של מודל שיביא את הישוב למצב שבו אנחנו יכולים להגיד: כך אתם צריכים לעבוד, אלה הכלים שלכם, בבקשה תתחילו לעבוד.
עמיר פרץ: בישובים כאלה גם לא משלמים ארנונה.
עמיר פרץ: זה תהליך שלם, זה שינוי תרבות מקצה לקצה.
עמיר פרץ: אם נתחיל להתעסק עם הבירוקרטיה חבל על הזמן.
עמיר פרץ: אנחנו בהחלט חושבים שהעובדה שיושבים בקרן גם נציגי השלטון המקומי שמשווים את התכניות שנבדקות.
מירי רגב: מי יושב ראש הקרן?
<יורם הורביץ: מנכ"ל המשרד.
מירי רגב: יש לו וטו?
<יורם הורביץ: לא, זה ברוב.
<יורם הורביץ: יש שם נציג אוצר, שני נציגי שלטון מקומי, עוד שני נציגים מהמשרד.
מירי רגב: היועץ המשפטי, אין אנחנו מטפלים בזה שהמפגעים יהיו באמת לטובת הסוגיה שלשלמה החוק הזה הוכן?
<תומר רוזנר: אנחנו מנסים למצוא את המענה.
<יורם הורביץ: לאורך כל חיי המשרד, מעולם המשרד לא תמך באותן תשתיות תברואה בסיסיות, שזה תפקידו של משרד הפנים.
עמיר פרץ: יכול להיות שנעשה מודל ובתקופה מסוימת נעשה את זה.
מירי רגב: הוא אומר שכרגע הקרן - - -
עמיר פרץ: בסדר, אני קובע את המדיניות.
מירי רגב: לכן אני שואלת איך אנחנו מוודאים?
מירי רגב: המדיניות כנראה תשתנה משר לשר.
מירי רגב: איפה הגבולות של מה נקרא מפגעי תברואה ופינוי מפגעים?
מירי רגב: איפה הגבולות?
עמיר פרץ: בתנאי שזאת לא הופך להיות עבודה שוטפת שבשגרה.
<תומר רוזנר: אנחנו נביא הצעה לנוסח.
מרדכי יוגב: כבוד השר.
מרדכי יוגב: אני חושב שיש צורך שיהיה כוח לפתור בעיות שאין מישהו אחר שיפתור אותן.
מרדכי יוגב: האם לא נכון להוסיף גם את המילה אכיפה?
מרדכי יוגב: אני אגיד למה.
מרדכי יוגב: ההשתוללות בעניין, ובטח לשר תמונת המצב התגלתה, היא גדולה מאוד.
מרדכי יוגב: עד שאתה מחפש לפנות את הערימות יהיו ערימות חדשות.
מרדכי יוגב: השר יודע, אני מודע גם בפרטי יהודה ושומרון.
מרדכי יוגב: ההשתוללות היא המונית.
מרדכי יוגב: כפרים ערביים במורדות השומרון, בנימין ואחרים, מתמלאים בקבלנים שנכנסים פנימה.
מרדכי יוגב: כך גם בכפרי הבדואים ןבנגב בכלל.
מרדכי יוגב: אני רוצה לומר שעד שאתה בא לפנות שם, אני צריך שיהיה כתוב כאן גם אכיפה, כדי שנוכל לפנול בשורש.
עמיר פרץ: אנחנו נשמח אבל זאת לא מטרת הקרן.
מרדכי יוגב: אחרת תפנה ויהיה עוד.
מירי רגב: מה שברור לך והוא לא בחקיקה, לא ברור לאף אחד.
עמיר פרץ: לפי דעתי אין בעיה בעניין של האכיפה כי זה כבר בוצע.
עמיר פרץ: בעניין יהודה ושומרון אני רוצה שתדע.
עמיר פרץ: אתה מכיר את יחידת יהלום שמופעלת על-ידי הרט"ג.
עמיר פרץ: אני הגעתי למסקנה של יהלום איננה אפקטיבית.
עמיר פרץ: החלטת שיהלום יחד עם הרט"ג יהיו אחראים על המעברים, כדי לטפל בסוגיה הזאת שכל משאיות הזבל מגיעות כי הכי נוח לשפוך את הזבל ברחבי יהודה ושומרון.
עמיר פרץ: זאת פגיעה כפולה גם בישובים היהודיים אבל גם בישובים הערביים כי רוב האשפה מגיעה מתוך ישראל.
עמיר פרץ: יותר זול להם לשפוך את זה באיזה כביש ביהודה ושומרון מאשר לנסוע לאתר ההטמנה באפעה ולשלם שם דמי הטמנה.
עמיר פרץ: כל יחידת יהלום, הופך להיות בצו שאנחנו מתאמים עם אלוף הפיקוד.
עמיר פרץ: אנחנו בהחלט קלענו לדעתך ואכיפה היא חלק מהעניין.
עמיר פרץ: בתוך הקרן זה כבר קיים.
עמיר פרץ: אין לנו שום מניעה לסייע באכיפה במסגרת המטרות של הקרן הקיימות.
מירי רגב: בהצעת החוק הבסיסית של שמירת הניקיון יש אכיפה.
מירי רגב: פה זה בעצם הרחבה ל-1 עד 4.
מירי רגב: החוק הזה נגזר מהחוק הבסיסי.
מירי רגב: האם בחוק הבסיסי יש אכיפה?
<ג'וש פדרסן: יש אכיפה.
<ג'וש פדרסן: המטרות מוגדרות באופן רחב.
מירי רגב: אני אומרת לך שהמטרות מאוד רחבות.
מירי רגב: כשמדובר על אסבסט זה ברור, אבל כשמדובר על פינוי מפגעים, זה מאוד רחב ונתון לשיקול דעת מאוד רחב ומאוד גדול.
עמיר פרץ: למה זה רע?
מירי רגב: אני לא רוצה שזה יחליף את השוטף.
עמיר פרץ: את חושבת שאנחנו נתנדב להחליף את משרד הפנים?
עמיר פרץ: יש לנו כסף להחליף את משרד הפנים?
עמיר פרץ: אנחנו בהחלט נביא ישוב למצב שבו – יש הבדל בין ישוב שאת דורשת ממנו להיכנס לשוטף לבין ישוב שבו רק כדי לטפל במפגעים מסביב ולהיכנס לעבודה שוטפת הוא צריך משאבים רבים.
עמיר פרץ: בקושי יש להם לשלם משכורות.
עמיר פרץ: הוא אומר: מה אתה רוצה ממני?
עמיר פרץ: אתה מבקש ממני לטפל בעניינים של איכות הסביבה כשאין לנו לשלם משכורת?
עמיר פרץ: אתה אומר לו: אני אביא אותך לנקודה שבה תוכל להתחיל לתפקד.
<תומר רוזנר: ההצעה שאנחנו נציע בעקבות ההערות זה לומר שבמקום טיפול בפסולת ייאמר טיפול במפגעי פסולת והקמת תשתיות לטיפול בפסולת.
<תומר רוזנר: זאת אומרת, שזה לא משהו שהוא בשוטף.
<ג'וש פדרסן: ומה עם להשאיר את הביטוי הקיים "הסדרת הטיפול בפסולת" ולהוסיף את מה שאתה אומר?
<תומר רוזנר: כי זה רחב מידי.
<ג'וש פדרסן: מה הבעיה?
<ג'וש פדרסן: אני אומר: "הסדרת הטיפול".
<תומר רוזנר: אם את משאירה את זה, זה אומר שאפשר להשתמש בזה גם לשוטף.
עמיר פרץ: אפשר להוסיף "ובתנאי שמדובר בתקופה מוגבלת או בפרויקט ברור".
עמיר פרץ: גם אם אני רוצה להכניס ישוב לתרבות של פינוי, אז אני מוכן לממן 3-4 חודשים ואחר-כך אני מעביר את זה לעירייה.
עמיר פרץ: בשביל להיכנס לקטע הזה אני צריך לבוא ולתת את המעטפת כולה.
עמיר פרץ: אחרת נדבר ונדבר ונמשיך לשמור על הפערים כפי שאנחנו רגילים.
עמיר פרץ: נתתי דוגמה ליועצים המשפטיים שלי.
עמיר פרץ: כשהייתי ראש עיר בן 30, היה דיון עצום בין המועצה האזורית שער הנגב לשדרות, איפה יוקם המרכז הרפואי האזורי.
עמיר פרץ: רצו להקים את זה באיזה קיבוץ.
עמיר פרץ: כי יש להם יותר תשתיות, כי הם מוכנים יותר, כי הם לא צריכים מודל.
עמיר פרץ: היה שם ממש מאבק ובסוף הקימו את זה בשדרות כי זה לא היה הגיוני שבגלל שהישוב חלש, אז הוא שמספק את רוב החולים יצטרך לנסוע לאחד המקומות האלה.
עמיר פרץ: כלומר, העניין הזה הוא עניין קריטי.
עמיר פרץ: אם אני לא אתן לו בהתחלה את הפחים, את הפינוי ואגיד לו: קיבלת מודל, עכשיו תתחיל לממן לבד.
<מילכה כרמל: אני מטעם מרכז השלטון המקומי.
<מילכה כרמל: בוקר טוב כבוד השר ויו"ר הוועדה.
<מילכה כרמל: אנחנו מאוד מברכים ותומכים בתיקון הזה.
<מילכה כרמל: אנחנו חושבים שבאמת ראוי דרכו להביא לצמצום פערים ולטיפול בפסולת ברשויות החלשות.
<מילכה כרמל: יש לי הערה אחת לנוסח.
<מילכה כרמל: לכאורה אפשר ב-35% להשתמש בכל אחת מהמטרות הנוספות.
<מילכה כרמל: השאלה: איך מביאים לכך שלא ייווצר מצב שרצינו לעזור לרשויות חלשות אבל את כל ה-35% מביאים לטיפול במפגע פסולת או במפגע אסבסט.
עמיר פרץ: בשביל זה יש הנהלה בקרן ויש נציגים של השלטון המקומי שמאשרים כל פרויקט ופרויקט.
עמיר פרץ: יש שם את גיל לבנה, את יחיאל לסרי.
<מילכה כרמל: השאלה האם לא צריך להכניס לניסוח שיהיה ברור מה האחוז המוקצה לכל דבר.
מירי רגב: אני לא רוצה למנוע מהוועדה לעבוד.
עמיר פרץ: גם כך, אנחנו השרים מרגישים כבולים.
<מילכה כרמל: הבנתי, אבל מינימום ומקסימום.
מירי רגב: מה דעתכם שנשאיר את "בהסדרת פסולת"
<תומר רוזנר: לא, זה ביטוי רחב.
עמיר פרץ: זאת הסדרה, לא הפעלה.
<יורם הורביץ: גברתי היושבת ראש.
<יורם הורביץ: יש לנו כבר טיוטה של תכנית לטפל בישובים החלשים בהתאם למדיניות השר שכוללת שורה של פעולות.
<יורם הורביץ: היא לא כוללת את השוטף שמשרד הפנים אמור לממן, אבל היא כן כוללת תכנון של משק הפסולת, חינוך, תשתיות, אכיפה ואולי יתכן שגם הוצאות שינוע מהרשות לאתר מוסדר.
<יורם הורביץ: הדברים האלה צריכים להיכנס.
<יורם הורביץ: זאת לא התשתית השוטפת של משרד הפנים.
מירי רגב: למה ההגדרה לא מסתדרת עם זה?
מירי רגב: תקרא את הנוסח.
<תומר רוזנר: במקום "הסדרת הטיפול בפסולת" יהיה כתוב: "טיפול במפגעי פסולת והקמת תשתיות לטיפול בפסולת".
עמיר פרץ: אני מציע: "ובהסדרה לפרק זמן קצוב מראש".
עמיר פרץ: שלא תהיה הסדרה קבועה אבל אם אני צריך הסדרה של כמה חודשים אני אוכל.
עמיר פרץ: לגבי התקופה, למה אתם רוצים לקצר אותה?